เป็นประจำเดือน 6-11ธันวา มีเพศสัมพันธ์วันที่14ธันวา และวันที่17 มีเพศสัมพันธ์แบบป้องกันทุกครั้งโดยถุงยาง โดยปกติเเล้วประจำเดือนจะมาช่วง28-31วัน แต่เดือนนี้ประจำเดือนยังไม่มา ตรวจแล้วก็ไม่ท้อง โดยตรวจวันที่12 มกรา ไม่ท้อง ตรวจ16 มกรา ไม่ท้อง แต่มีอาการปวดประจำเดือน และสิวขึ้น ตอนนี้เครียดมากเลยคะ เพราะปกติแล้วประจำเดือนมาตรงตลอดทุกเดือน หรือเป็นเพราะเราคิดมากไปเลยทำให้ประจำเดือนมาช้า
สวัสดีครับ หากตรวจไม่พบการตั้งครรภ์ แต่ประจำเดือนยังขาดหาย แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดเนื่องจากประจำเดือนยังขาดอยู่ ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ